<https://www.kammeret.no/topic/88178-hvilken-skal-jeg-velge/#comment-1296272>
<http://schema.org/text>
"Det stemmer kanskje, men det ER mye enklere å lære seg å skyte godt dersom det ikke er vesentlig rekyl. Ikke kom med machovas om at alle tåler 3006, de gjør det, selv dattra mi på 12 skyter 308 helt greit - men med rekyl maskeres mye av det som gir læring når en skyter. Som alltid, ta mesteparten av treninga med 22LR.\n \n\n\n\t \n \n\n\n\t \n \n\n\n\t \n\n\n\t \n \n\n\n\t25 skudd liggende i går kveld. Her er minst 5 grove avtrekksfeil/ikke godt nok avtrekk... med 22LR. Men jeg klarer å skille mellom det og \"bare bomme\", og jeg lærer (forhåpentligvis) noe. Det klarer jeg til nød med 6XC, og noen ganger, om det er virkelig grovt, med 6.5x55. Med 308 ser jeg ikke avtrekksfeil før de er langt ute i 9eren, og vel så det. Kryper vi opp på 9.3 og sånt, så framkaller det dårlige avtrekk, hos meg. Nye skyttere vil kanskje aldri lære det, ifra sånn 308/3006 og oppover. Tren med 22LR...\n \n\n\n\t \n \n\n\n\tDet er en annen grunn til ikke ha grovt kaliber, og det er at en ser om og hvor en treffer. En ser støv/ blodskyen, noen ganger kulesporet fram til dyret, og VET at og hvor en traff. I ei jaktrifle så slutter dette midt på 6.5x55 omtrent. Jeg ser det i TRGen, i 308 - men den veier et tonn.\n \n\n\n\t \n \n\n\n\n\n\tSålenge (og før) kaliberet/patronen er lovlig så er det eneste som teller å treffe der en skal. Du trenger ei rifle som virker, er presis nok, og viktigst - som du trives med. Den må også være OK å bære med seg.  \n \n\n\n\tPatronen må være lovlig, mulig å få kjøpt, og ikke for dyr. En stor fordel etter min mening er at en får kjøpt gode blyfrie kuler som er lovlige på det aktuelle viltet. Det utelukker stort sett 6.5x55 til elg og hjort.\n \n\n\n\tFor en som skal ha sin første rifle er det nesten bare 308 og 30-06 som er aktuelle da. Slipper du blyfrikravet så suser 6.5x55 inn som en vinner. Dersom en kun skal jakte rådyr er 243Win og 223Rem klare alternativ. Men for å gjenta, alt krever at du treffer der du skal, og treffer du der du skal, så er det greit, og alle er fornøyde.\n \n\n\n\t \n \n\n\n\t \n \n\n\n\tK\n \n\n\n\t \n "
<https://www.kammeret.no/topic/88178-hvilken-skal-jeg-velge/?tab=comments>